

REPUBLIKA HRVATSKA

MEĐIMURSKA ŽUPANIJA

**OPĆINA DEKANOVEC**

**OBRAZLOŽENJE UZ PRORAČUN OPĆINE DEKANOVEC**

**ZA RAZDOBLJE 2026.-2028. GODINU**

U skladu s odredbama Zakona o proračunu ( Narodne novine broj 144/21) i Pravilnik o planiranju u sustavu proračuna (Narodne novine broj 1/24) sačinjen je Proračun Općine Dekanovec za 2026. godinu s projekcijom za 2027. i 2028. godinu.

Zakon definira proračun kao akt jedinice lokalne i područne (regionalne) samouprave kojim se procjenjuju prihodi i primici, te utvrđuju rashodi i izdaci jedinice lokalne i područne (regionalne) samouprave za jednu godinu, te projekciju za slijedeće dvije godine, a donosi ga predstavničko tijelo.

Sukladno članku 42. Zakona o proračunu, Predstavničko tijelo jedinice lokalne i područne (regionalne) samouprave usvaja proračun jedinice lokalne i područne (regionalne) samouprave za 2026. godinu na razini skupine (druga razina računskog plana), isto kao i projekcije za 2027. i 2028. godinu.

Proračun Općine Dekanovec za 2026. godinu i Projekcija proračuna za 2027. i 2028. godinu (u daljnjem tekstu: Proračun) izrađeni su u skladu s Uputama za izradu proračuna jedinice lokalne i područne (regionalne) samouprave za razdoblje 2026. – 2028. godine koje je uputilo Ministarstvo financija u listopadu 2025. godine.

U Uputama Ministarstva financija konstantno se ukazuje obveza uključivanja svih prihoda i primitaka, rashoda i izdataka proračunskih korisnika u proračun jedinice lokalne i područne (regionalne) samouprave sukladno ekonomskoj, programskoj, funkcijskoj, organizacijskoj, lokacijskoj klasifikaciji te izvorima financiranja.

Zakon o proračunu u članku 29. propisuje obvezu da se u Općem dijelu proračuna u Računu prihoda i rashoda, rashode iskaže i prema funkcijskoj klasifikaciji. Također se u članku 29. propisuje da Opći dio proračuna obavezno sadrži i sažetak Računa prihoda i rashoda te sažetak Računa financiranja.

Člankom 37. novog Zakona o proračunu propisano je ako jedinice lokalne i područne (regionalne samouprave) ne mogu preneseni manjak podmiriti do kraja proračunske godine, obvezni su izraditi višegodišnje uravnoteženje za razdoblje za koje se proračun donosi. Isto tako ako se preneseni višak, zbog njegove veličine u cijelosti ne može iskoristiti u jednoj proračunskoj godini, korištenje viška planira se višegodišnjim planom uravnoteženja za razdoblje za koje se proračun donosi.

Sukladno članku 31. novog Zakona o proračunu obrazloženje postaje sastavni dio proračuna.

**1**

Podaci plana proračuna prikazuju se s vremenskim razmakom od 5 godina (sukladno Uputama Ministarstva financija), pri čemu se podaci za 2024. godinu odnose na podatke izvršenja, dok se za 2025. godinu navode podaci prvih izmjena plana budući da se II. izmjene i dopune proračuna za 2025. godinu donose na istoj sjednici kao i sam proračun za 2026. godinu i u vrijeme izrade tog dokumenta važeći je proračun I. izmjena i dopuna Proračuna za 2025. godinu.

Proračuni, financijski planovi i drugi prateći dokumenti iskazuju se u službenoj **valuti euro.**

Proračun Općine Dekanovec za 2026. godinu planiran je u iznosu od **1.528.850,00 eura,** dok su projekcije planirane u iznosu od 1.495.200,00 eura za 2027. i 1.540.490,00 eura za 2028.

Općina Dekanovec procijenila je da će iz 2025. godine u 2026. godinu prenijeti višak u iznosu od 10.000,00 eura koji će rasporediti za pokriće manjka u 2026. godini (odnosno za radove izgradnje dječjeg vrtića).

Na osnovu Zakona o proračunu objavljen je i Pravilnik o proračunskim klasifikacijama (N.N. br. 4/24), koji propisuje vrste, sadržaj i primjenu proračunskih klasifikacija koje su obvezne za izradu proračuna, a primjenjuju se u procesu planiranja za razdoblje 2025.-2027. godine.

Pravilnikom se definira okvir kojim se iskazuju i prate prihodi i primici, te rashodi i izdaci po nositeljima, cilju, namjeni, vrsti, lokaciji i izvorima financiranja. Propisuje se struktura brojčanih oznaka i naziva svake klasifikacije. Pravilnikom o proračunskim klasifikacijama naglašava se uspostava organizacijske klasifikacije koja sadržava povezane i međusobne usklađene cjeline proračuna, koje odgovarajućim materijalnim sredstvima ostvaruju postavljene ciljeve. Organizacijska klasifikacija uspostavlja se definiranjem razdjela i glava, dok se programska klasifikacija uspostavlja definiranjem pojedinih programa, projekata i aktivnosti, kojima se ostvaruju ciljevi pojedinog programa, tako da se i u proračunu koji se donosi na drugoj razini ekonomske klasifikacije omogućava uvid u sve aktivnosti i projekte.

Polazna osnova za izradu prijedloga Proračuna i definiranje politike za slijedeće trogodišnje razdoblje je:

- poboljšanje kvalitete življenja i ravnomjerniji razvoj Općine,

- izgradnja i razvoj komunalne infrastrukture,

- unapređenje kulture i sporta,

- društvena briga o djeci i unapređenje socijalne skrbi,

- usklađivanje realizacije investicijskih projekata s proračunskim mogućnostima.

Prioriteti financiranja javnih rashoda i izdataka prema kojima je izrađen Proračun Općine Dekanovec je poboljšanje kvalitete življenja te kvalitetniji i ravnomjerniji razvoj Općine.

Prijedlog Proračuna Općine Dekanovec za 2026. godinu sadrži slijedeće elemente:

-Opći dio proračuna koji sadrži račun prihoda i rashoda i račun financiranja /zaduživanja

-Posebni dio proračuna koji sadrži plan rashoda i izdataka , koji se sastoje od Računu prihoda i rashoda planirani su prihodi i primici, iskazani po vrstama i izvorima financiranja, i rashodi i izdaci po ekonomskoj klasifikaciji usklađenoj s Računskim planom proračuna.

U računu financiranja iskazani su primici od financijske imovine i zaduživanja, te izdaci za financijsku imovinu .

Posebni dio proračuna sadrži rashode i izdatke raspoređene po programima, njihovim sastavnim dijelovima (aktivnosti, tekući i kapitalni projekti).

Rashodi su iskazani prema ekonomskoj, funkcijskoj klasifikaciji i izvorima financiranja.

U nastavku se daje Opći i Posebni dio Proračuna za 2026. godinu s projekcijama za 2027. i 2028. godinu.

**OPĆI DIO PRORAČUNA**

Opći dio proračuna čini Račun prihoda i rashoda i Račun financiranja.

U računu prihoda i rashoda planski podaci proračuna navedeni su po ekonomskoj klasifikaciji (računima računskog plana proračuna), a čine ih prihodi poslovanja /skupina konta 6/ i prihodi od prodaje nefinancijske imovine / skupina konta 7/ te rashodi poslovanja /skupina konta 3/ i rashodi za nabavu nefinancijske imovine / skupina konta 4/.

Prihodi i primici proračuna Općine Dekanovec za naredno trogodišnje razdoblje planirani su temeljem ovogodišnjeg izvršenja prihoda i rashoda proračuna, vlastite procjene i raspoloživih informacija i podataka o mogućim budućim prihodima i nužnim rashodima za naredne tri proračunske godine.

Ukupni prihodi i primici proračuna Općine Dekanovec za 2026. godinu planirani su u iznosu od 1.518.850,00 eura, uvećani za višak iz prethodne godine u iznosu od 10.000,00 eura, što znači da su sveukupni prihodi i primici za 2026. godinu planirani u iznosu od 1.528.850,00 eura.

Obzirom na obvezu uravnoteženosti proračuna, pripadajući rashodi i izdaci planiraju se na razini očekivanih prihoda i primitaka. Prihodi i primici planiraju se za 2026. godinu u visini od 1.528.850,00 eura dok se rashodi i izdaci planiraju u visini od 1.528.850,00 eura.

Rashodi se u općem dijelu proračuna navode zbirno (za proračun i proračunskog korisnika), a detaljno su razrađeni u posebnom dijelu proračuna.

Prijedlogom Proračuna Općine Dekanovec za 2026. godinu planiraju se prihodi i primici u iznosu od 1.528.850,00 eura, koji su raspoređeni na rashode i izdatke.

**1.Prihodi i primici**

|  |  |  |  |  |
| --- | --- | --- | --- | --- |
| **Broj**  **računa** | **OPIS** | **PLAN**  **2026** | **PLAN**  **2027** | **PLAN**  **2028** |
| 1 | 2 | 3 | 4 | 6 |
| **6** | **Prihod od poslovanja** | 1.498.850,00 | 1.465.200,00 | 1.515.490,00 |
| 61 | Prihod od poreza | 362.050,00 | 365.000,00 | 365.000,00 |
| 63 | Pomoći iz proračuna | 1.026.000,00 | 945.000,00 | 980.000,00 |
| 64 | Prihodi od imovine | 23.760,00 | 25.000,00 | 27.000,00 |
| 65 | Prihodi od upravnih i administrativnih pristojbi, pristojbi po posebnim propisima | 60.110,00 | 60.000,00 | 63.290,00 |
| 66 | Prihodi od prodaje proizvoda i robe te pruženih usluga | 26.930,00 | 70.200,00 | 80.200,00 |
| **7** | **Prihod od prodaje nefinancijske imovine** | 20.000,00 | 20.000,00 | 20.000,00 |
| 71 | Prihodi od prodaje neproizvedene imovine | 20.000,00 | 20.000,00 | 20.000,00 |
| 9 | Višak prihoda iz proteklih godina | 10.000,00 | 10.000,00 | 5.000,00 |
|  | **UKUPNO:** | 1.528.850,00 | 1.495.200,00 | 1.540.490,00 |

**Prihodi od poreza skupina- 61,** iznose 362.050,00 eura, a procijenjeni su temeljem ostvarenja u 2025. godini.

Ovi se prihodi sastoje od poreza na dohodak, dodatnog udjela poreza na dohodak, poreza na imovinu, poreza na korištenje javnih površina, poreza na promet nekretnina, poreza na potrošnju, od kojih je najznačajniji porez na dohodak sa dodatnim udjelom, porez na nekretnine i drugo.

**Prihodi od pomoći –skupine 63.** Ovi prihodi iznose 1.026.000,00 eura, a sastoje se od tekućih pomoći iz državnog proračuna, županijskog proračuna, prijave na javne pozive koje će raspisati ministarstva za EU fondove, sredstva iz NPOO-a, prijenos za sufinanciranje školskog prijevoza…

**Općina Dekanovec planira slijedeće investicije (sažetak) :**

* Završetak ustanove za predškolski odgoj i obrazovanje (vrtić) (dio sredstava osiguran od Ministarstva znanosti, obrazovanja i mladih)
* Izgradnja Vatrogasnog doma (ukoliko se sredstva osiguraju iz državnog proračuna ili fondova EU)
* Rekonstrukcija stambeno poslovne zgrade u Dom zdravlja (ukoliko se sredstva osiguraju iz državnog proračuna ili fondova EU) – energetska obnova
* Izgradnja kanalizacije i oborinske kanalizacije (projekt vode Međimurske vode)
* Izgradnja Doma za starije i nemoćne osobe – priprema dokumentacije i mogućnosti prijave na natječaje
* Uređenje nerazvrstanih cesta na području Općine Dekanovec (ulica Florijana Andrašeca, ulica Marka Kovača, Murska ulica, ulica Josipa Kocijana, Prvomajska ulica - zavisno od prolaska na raspisanim natječajima)
* Izgradnja multifunkcionalne polivalentne sportske dvorane (ukoliko se sredstva osiguraju iz državnog proračuna ili fondova EU)
* Opremanje i održavanje postojećih dječjih igrališta ( dječje igralište na području Općine)
* Nastavak ulaganja u uređenje sportsko-rekreacijskog centra Mladost Dekanovec (rasvjeta i drugo)
* Uređenje spomen parka
* Uređenje groblja - uređenje mrtvačnice
* Nastavak ulaganja u projekt „Nerazvrstana cesta prema groblju“
* Uređenje parkirališta uz groblje
* Uređenje i opremanje Doma kulture Dekanovec
* Uređenje zgrade Općine
* Uređenje ostalih općinskih objekata
* Prostorno – planska dokumentacija (prostorno planska dokumentacija i ostala projektna dokumentacija)
* Otkup zemljišta u svrhu formiranja prometnice
* Postavljanje videonadzora javnih površina
* Ulaganje u zgradu mrtvačnice i ostale sakralne objekte
* Izgradnja ograde uz groblje
* Poučna staza Florijana Andrašeca

Zadržavanje visokih standarda i stečenih prava u okvirima:

* + - * Predškolskog odgoja i obrazovanja (sufinanciranje predškolskih programa, stipendije studentima, nabava udžbenika, školski prijevoz, sufinanciranje dječjeg vrtića, naknada za novorođenu djecu i drugo)
      * Briga za obitelji, te starije i nemoćne
      * Potpora značajnim događanjima i manifestacijama

Navedene investicije, kao što je vidljivo iz strukture prihoda od donacija uvelike ovise o dotacijama iz državnog, a dijelom i županijskog proračuna, te fondova EU. Projektni planovi, te zahtjevi za sufinanciranje kapitalnih investicija su odaslani nadležnim ministarstvima i fondovima, no neizvjestan je njihov način, obim i vremenska dinamika prihvaćanja i sufinanciranja.

U slijedećem trogodišnjem razdoblju veći naglasak stavljen je na financiranje predškolskog i osnovnoškolskog odgoja – prije svega završetak izgradnje dječjeg vrtića te opremanje dječjeg vrtića u Dekanovcu, kanalizacija, izgradnja vatrogasnog doma i drugo.

Donošenjem nove Uredbe o kriterijima za utvrđivanje iznosa sredstava za fiskalnu održivost dječjih vrtića, Općina Dekanovec u 2025. godini nije imala pravo na financijska sredstva koja bi mogla koristiti kao dodatni izvor financiranja za izgradnju dječjeg vrtića ili opremanja vrtića ili povećanja sufinanciranja dječjeg vrtića. To će se promijeniti u 2026. godini završetkom izgradnje vrtića te otvaranje vrtića s pedagoškom godinom 2026/2027.

Izgradnjom vrtića stječemo pravo na financijska sredstva te će se sav trud uložiti u realizaciju projekta izgradnje dječjeg vrtića te opremanje vrtića u roku. Završetak svih radova planiran je s 30.06.2026. godine.

**Prihodi od imovine –skupina 64** planiraju se ostvariti u iznosu od 23.760,00 eura u 2026. godini, a sastoje se od prihoda od kamata, prihoda od dividendi Međimurje-plina, prihoda od zakupa poslovnog prostora, zakup poljoprivrednog zemljište u vlasništvu RH i Općine Dekanovec, spomeničke rente i dr.

**Prihodi od administrativnih pristojbi i po posebnim propisima-skupina 65** planiraju se u 2026. god. ostvariti u iznosu od 60.110,00 eura, a sastoje se od zakupa grobnog mjesta, naknade za održavanje groblja, ostalih nespomenutih pristojbi i naknada, naknadi za priključak, Ostalih nespomenutih prihoda ( potrošnja vode i sl.), komunalnog doprinosa, komunalne naknade i drugo.

**Prihodi od prodaje proizvoda i robe te pruženih usluga-skupina 66** planiraju se u 2026. god. ostvariti u iznosu od 26.930,00 eura, a sastoje se od prihoda za pružene usluge (manji dio Hrvatske vode,a ostalo se odnosi na prihode od roditeljskog dijela sufinanciranja dječjeg vrtića)

**Prihodi od prodaje nefinancijske imovine – skupina 71** planirani su u iznosu od 20.000,00 euro

**2.Rashodi i izdaci**

2.1.Rashodi i izdaci po ekonomskoj klasifikaciji

|  |  |  |  |  |
| --- | --- | --- | --- | --- |
| **Broj**  **računa** | **OPIS** | **PLAN**  **2026** | **PLAN**  **2027** | **PLAN**  **2028** |
| **3** | **Rashodi poslovanja** | 717.230,00 | 745.250,00 | 787.990,00 |
| 31 | Rashodi za zaposlene | 163.250,00 | 193.000,00 | 205.500,00 |
| 32 | Materijalni rashodi | 319.580,00 | 339.850,00 | 359.690,00 |
| 34 | Financijski rashodi | 1.750,00 | 2.200,00 | 2.400,00 |
| 35 | Subvencije | 22.500,00 | 5.000,00 | 5.000,00 |
| 36 | Pomoći dane unutar općeg proračuna | 61.300,00 | 61.300,00 | 62.500,00 |
| 37 | Naknada građanima i kućanstvima e | 76.850,00 | 75.000,00 | 78.200,00 |
| 38 | Ostali rashodi | 72.000,00 | 68.900,00 | 74.700,00 |
| **4** | **Rashodi za nabavu nefinancijske imovine** | 811.620,00 | 749.950,00 | 752.500,00 |
| 41 | Rashodi za nabavu neproizvedene dugotrajne imovine | 16.000,00 | 20.000,00 | 20.000,00 |
| 42 | Rashodi za nabavu proizvedene dugotrajne imovine | 795.620,00 | 729.950,00 | 732.500,00 |
|  | **UKUPNO:** | 1.528.850,00 | 1.495.200,00 | 1.540.490,00 |
|  |  |  |  |  |

**Ukupno planirani prihodi i primici proračuna za 2026. godinu raspodijeljeni su na planirane rashode poslovanja u iznosu od 717.230,00 eura i rashode za nabavu nefinancijske imovine u iznosu od 811.620,00 eura.**

**Rashodi za zaposlene –skupina 31**, koji su planirani u ukupnom iznosu od 163.250,00 eura, a odnose se na plaće zaposlenih u Jedinstvenom upravnom odjelu, plaće zaposlenih u dječjem vrtiću, plaće javni radovi te ostalih rashoda za zaposlene.

**Skupina rashoda- 32-**materijalni rashodi planirana je u iznosu od 319.580,00 eura, a odnose se na funkcioniranje vijeća, naknade članovima vijeća, reprezentacija, naknade načelnika, ugovore o djelu . **Materijalni rashodi**: rashodi za materijal i usluge, a odnose na materijal i usluge za funkcioniranje djelatnosti predstavničkog i izvršnog tijela, jedinstvenog upravnog odjela, obilježavanje dana općine i ostalih manifestacija, deratizacija, sakralni objekti, sanaciju odlaganja otpada usluge tekućeg i investicijskog održavanje postojeće infrastrukture ( svih objekata u vlasništvu općine ), usluge promidžbe i informiranja, komunalne usluge, javnu rasvjetu, tekuće i investicijsko održavanje i sl.

**Financijski rashodi-skupina 34-** planirani su u 2026. godini u iznosu od 1.750,00 eura, a odnose se na troškove platnog prometa , bankarske usluge i dr.

**Subvencije-skupina 35-** planirani su u 2026. godini u iznosu od 22.500,00 eura, a odnose se na podmirenje troškova sufinanciranja dječjeg vrtića (privatnog), subvencija poljoprivrednicima, JVP Čakovec, sufinanciranje mladih poljoprivrednih obitelji

**Pomoći dane unutar općeg proračuna-skupina 36-** planirani su u 2026. godini u iznosu od 61.300,00 eura, a odnose se na tekuće pomoći gradskim proračunima-JVP Čakovec, sufinanciranje dječjih vrtića (osnivač jedinica lokalne samouprave) i dr..

**Naknade građanima i kućanstvima –skupina 37**, planirani za 2026. godinu u iznosu od

76.850,00 eura **i** uglavnom se odnose na: pomoć obiteljima i kućanstvima, pomoć umirovljenicima (uskrsnica i božićnica), sufinanciranje asistenta djetetu s teškoćama, sufinanciranje obrazovanja (škola) , stipendije,socijalnu zaštita, školski prijevoz i dr.

**Ostali rashodi-skupina 38-** planirani u iznosu 72.000,00 eura, a čine tekuće donacije udrugama i političkim strankama; udrugama građana, vjerskim zajednicama i dr.

**Rashodi za nabavu neproizvedene imovine- skupina 4** planirani su u iznosu od **811.620,00 eura** kuna a odnose se nabavu uredske opreme i namještaja, uređaja i strojeva, računalnih programa , izradu projektne dokumentacije, modernizacija lokalnih cesta i ulica, dječji vrtić, multifunkcionalna polivalentna sportska dvorana, poslovni objekti, Dom zdravlja, Vatrogasni dom, spomen parkovi i pilovi, dječje igralište, groblje, kanalizacija i drugo.

U slijedećem razdoblju veći naglasak stavljen je na financiranje predškolskog i osnovnoškolskog odgoja – prije svega završetak izgradnje i opremanje dječjeg vrtića u Dekanovcu.

Donošenjem nove Uredbe o kriterijima za utvrđivanje iznosa sredstava za fiskalnu održivost dječjih vrtića, Općina Dekanovec u 2025. godini nijem imala pravo na financijska sredstva koja bi mogla koristiti kao dodatni izvor financiranja za izgradnju dječjeg vrtića ili opremanja vrtića ili povećanja sufinanciranja dječjeg vrtića. To će se promijeniti u 2026. godini završetkom izgradnje vrtića te otvaranje vrtića s pedagoškom godinom 2026/2027.

Izgradnjom vrtića stječemo pravo na financijska sredstva te će se sav trud uložiti u realizaciju projekta izgradnje dječjeg vrtića te opremanje vrtića u roku. Završetak svih radova planiran je s 30.06.2026. godine.

**POSEBNI DIO PRORAČUNA**

U posebnom dijelu proračuna podaci planiranih rashoda i izdataka raspoređeni su na način da se poštuju sve zakonom propisane klasifikacije:

* + - Organizacijska
    - Ekonomska
    - Funkcijska
    - Programska
    - Izvori financiranja

|  |  |
| --- | --- |
| **PRIHODI I PRIMICI** | **PLAN ZA 2026.** |
| **61 PRIHODI OD POREZA** | **362.050,00** |
| **63 PRIHODI OD POMOĆI** | **1.026.000,00** |
| **64 PRIHODI OD IMOVINE** | **23.760,00** |
| **65 PRIHODI OD UPRAVNIH I AMININSTATIVNIH PRISTOJBI I NAKNADA** | **60.110,00** |
| **66 PRHODI OD PRODAJE PROIZVODA I ROBE TE PRUŽENIH USLUGA I PRIHODI OD DONACIJA** | **26.930,00** |
| **71 PRIHODI OD PRODAJE NEPROIZVEDENE DUGOTRAJNE IMOVINE** | **20.000,00** |
| **UKUPNO:** | **1.518.850,00** |
| **Višak prihoda iz prethodnih godina** | **10.000,00** |
| **SVEUKUPNO:** | **1.528.850,00** |

**RASHODI I IZDACI PO RAZDJELIMA**

|  |  |
| --- | --- |
| **RAZDJEL** | **PLAN ZA 2026.** |
| **UKUPNO ( 001)** | **1.403.120,00** |
| **001 ZAKONODAVNA I IZVRŠNA TIJELA, JEDINSTVENI UPRAVNI ODJEL** | **1.403.120,00** |
| **PROGRAM 1001 REDOVNI IZDACI POSLOVANJA** | **272.100,00** |
| OPĆINSKO VIJEĆE, OPĆINSKI NAČELNIK | 41.500,00 |
| JEDINSTVENI UPRAVNI ODJEL – Plaće i naknade vezane za službenike | 70.650,00 |
| JAVNI RADOVI | 5.500,00 |
| FINANCIJSKI RASHODI | 1.550,00 |
| RASHODI ZA REDOVNO POSLOVANJE | 84.900,00 |
| POSTROJENJE I OPREMA | 39.000,00 |
| RAČUNALNE USLUGE | 8.500,00 |
| OSTALE USLUGE | 20.500,00 |
| **PROGRAM 1002 ODRŽAVANJE KOMUNALNE INFRASTRUKTURE** | **110.550,00** |
| ODVOZ SMEĆA | 2.650,00 |
| DERATIZACIJA I DEZINSEKCIJA | 6.000,00 |
| PRIČUVA | 750,00 |
| ODRŽAVANJE GROBLJA | 18.150,00 |
| ČIŠĆENJE SNIJEGA | 3.500,00 |
| ODRŽAVANJE POLJSKIH PUTEVA | 5.000,00 |
| ODVODNJA OBORINSKIH VODA | 2.000,00 |
| ODRŽAVANJE JAVNIH POVRŠINA | 15.000,00 |
| ODRŽAVANJE NERAZVRSTANIH CESTA | 2.500,00 |
| OSTALE KOMUALNE USLUGE | 4.000,00 |
| TEKUĆE I INVESTICIJSKO ODRŽAVANJE | 44.200,00 |
| ČIŠĆENJE | 2.800,00 |
| VETERINARSKE ULSUGE | 4.000,00 |
| **PROGRAM 1003 OBRAZOVANJE** | **84.500,00** |
| PREDŠKOLSKI ODGOJ | 49.500,00 |
| STIPENDIRANJE STUDENATA | 15.000,00 |
| SUFINANCIRANJE PRIJEVOZA | 20.000,00 |
| **PROGRAM 1004 PROTUPOŽARNA ZAŠTITA** | **34.300,00** |
| DVD DEKANOVEC | 18.000,00 |
| JAVNA VATROGASNA POSTROJBA | 16.300,00 |
| **PROGRAM 1005 KULTURA** | **20.000,00** |
| LIMENA GLAZBA DEKANOVEC | 15.000,00 |
| UDRUGA FLORIJAN ANDRAŠEC | 5.000,00 |
| **PROGRAM 1006 SPORTSKE UDRUGE** | **19.000,00** |
| NK MLADOST DEKANOVEC | 15.000,00 |
| ŠRD MURA DEKANOVEC | 1.500,00 |
| LD FAZAN DEKANOVEC | 2.500,00 |
| **PROGRAM 1007 OSTALE UDRUGE** | **3.500,00** |
| OSTALE NESPOMENUTE UDRUGE | 2.500,00 |
| POLITIČKE STRANKE | 1.000,00 |
| **PROGRAM 1008 RELIGIJA** | **1.500,00** |
| VJERSKE ZAJEDNICE | 1.500,00 |
| PROGRAM 1010 SOCIJALNA ZAŠTITA | **43.850,00** |
| PORODILJNE NAKNADE | 10.000,00 |
| SOCIJALNE POMOĆI GRAĐANIMA | 30.850,00 |
| CRVENI KRIŽ | 3.000,00 |
| **PROGRAM 1011 DONACIJE** | **8.000,00** |
| DJEČJI DAROVI | 3.000,00 |
| DONACIJE ŠKOLI | 5.000,00 |
| **PROGRAM 1012 PROSTORNO PLANIRANJE I DOKUMENTACIJA** | **15.000,00** |
| OSTALA PROSTORNO-PLANSKA DOKUMENTACIJA | 10.000,00 |
| GEODETSKO-KATASTARSKE USLUGE | 5.000,00 |
| **PROGRAM 1013 KOMUNALNA INFRASTRUKTURA** | **688.500,00** |
| MULTIFUNKCIONALNA POLIVALENTNA DVORANA | 15.000,00 |
| ZGRADA OPĆINE | 20.000,00 |
| DOM ZDRAVLJA | 17.000,00 |
| NERAZVRSTANE CESTE | 30.000,00 |
| VATROGASNI DOM | 15.000,00 |
| SPOMEN PARK I PILOVI | 20.000,00 |
| DOM KULTURE | 25.500,00 |
| DJEČJE IGRALIŠTE | 12.000,00 |
| USTANOVA ZA PREDŠKOLSKI ODGOJ I OBRAZOVANJE ( IZGRADNJA DJEČJEG VRTIĆA) | 350.000,00 |
| NERAZVRSTANA CESTA PREMA GROBLJU | 30.000,00 |
| PARKIRALIŠTE UZ GROBLJE | 20.000,00 |
| SPORTSKO-REKREACIJSKI CENTAR MLADOST | 10.000,00 |
| MODERNIZACIJA JAVNE RASVJETE | 30.000,00 |
| OSTALI POSLOVNI GRAĐEVINSKI OBJEKTI | 15.000,00 |
| PLINOVOD, VODOVOD, KANALIZACIJA, LED RASVJETA | 5.000,00 |
| GROBLJE I SAKRALNI OBJEKTI – MRTVAČNICA, SAKRALNI OBJEKTI, OGRADA UZ GROBLJE | 54.000,00 |
| DOM ZA STARIJE I NEMOĆNE | 20.000,00 |
| **PROGRAM 1014 NEFINANCIJSKA IMOVINA** | **16.000,00** |
| OTKUP DIJELA ZEMLJIŠTA | 16.000,00 |
| **PROGRAM 1015 POTPORE POLJOPRIVREDI** | 18.000,00 |
| SUBVENCIJE POLJOPRIVREDNICIMA | 3.000,00 |
| SUFINANCIRANJE MLADIH POLJOPRIVREDNIH OBITELJI | 15.000,00 |
| **PROGRAM 1016 KANALIZACIJA** | **63.320,00** |
| IZGRADNJA KANALIZACIJE I OBORINSKE KANALIZACIJE | 63.320,00 |
| **UKUPNO** | **1.403.120,00** |
| **RAZDJEL** | **PLAN ZA 2026.** |
| **UKUPNO ( 002)** | **125.730,00** |
| **002 PRORAČUNSKI KORISNIK** | **125.730,00** |
| **PROGRAM 1017 DJEČJI VRTIĆ DEKANOVEC** | **125.730,00** |
| TEKUĆI RASHODI DJEČJEG VRTIĆA DEKANOVEC | 125.730,00 |
| **UKUPNO** | **125.730,00** |
| **SVEUKUPNO** | **1.528.850,00** |

Izdaci su planirani po programima i aktivnostima - Aktivnost je dio programa za koji nije unaprijed određeno vrijeme trajanja, a u kojem su planirani rashodi i izdaci za ostvarenje ciljeva utvrđenih programom. Projekt je dio programa za koji je unaprijed utvrđeno vrijeme trajanja, a u kojem su planirani rashodi i izdaci za ostvarivanje ciljeva utvrđenih programom i isti može biti tekući ili kapitalni.

**PROGRAM 1001 REDOVNI IZDACI POSLOVANJA**

Ukupno planirana sredstva za ovaj program iznose **272.100,00 eura**.

**PROGRAM 1003- OBRAZOVANJE**

Ukupno planirana sredstva za ovaj program iznose **84.500,00 eura.**

**PROGRAM 1002- ODRŽAVANJE KOMUNALNE INFRASTRUKTURE**

Ukupno planirana sredstva za ovaj program iznose **110.550,00 eura.**

**PROGRAM 1004. PROTUPŽARNA ZAŠTITA**

Ukupno planirana sredstva u iznosu od **34.300,00 eura.**

**PROGRAM 1005. KULTURA**

Ukupno planirana sredstva za ovaj program iznose**: 20.000,00 eura**.

**PROGRAM 1006 SPORTSKE UDRUGE**

Ukupno planirana sredstva za ovaj program iznose **19.000,00 euro.**

**PROGRAM 1007 OSTALE UDRUGE**

Ukupno planirana sredstva za ovaj program iznose **3.500,00 eura.**

**PROGRAM 1008 RELIGIJA**

Ukupno planirana sredstva za ovaj program iznose **1.500,00 eura**.

**PROGRAM 1010 SOCIJALNA ZAŠTITA**

Ukupno planirano **43.850,00 eura.**

**PROGRAM 1011 DONACIJE**

Ukupno planirano **8.000,00 eura.**

**PROGRAM 1012 PROSTORNO PLANIRANJE I DOKUMENTACIJA**

Ukupno planirano **15.000,00 eura.**

**PROGRAM 1013 KOMUNALNA INFRASTRUKTURA**

Ukupno planirana sredstva za ovaj program u iznosu **od 688.500,00 eura.**

**PROGRAM 1014 NEFINANCIJSKA IMOVINA**

Ukupno planirana sredstva za ovaj program u iznosu **od 16.000,00 eura.**

**PROGRAM 1015 POTPORE POLJOPRIVREDI**

Ukupno planirana sredstva za ovaj program u iznosu **od 18.000,00 eura.**

**PROGRAM 1016 KANALIZACIJA**

Ukupno planirana sredstva za ovaj program u iznosu **od 68.320,00 eura.**

**PROGRAM 1017 DJEČJI VRTIĆ DEKANOVEC**

Ukupno planirana sredstva za ovaj program u iznosu **od 125.730,00 eura.**

Ostvarenje makroekonomskih projekcija u gospodarstvu RH, koje utječe i na lokalnu razinu, suočeno je s nizom rizika, te je vrlo teško predvidjeti razdoblje oporavka gospodarstva, a o istom ovise Prihodi proračuna, a naročito prihodi od poreza (prihod od poreza na dohodak) i prihodi od pomoći .

Osnovni cilj proračunskoga planiranja u 2026. godini je osiguranje stabilnosti Proračuna općine, uredno izvršavanje svih preuzetih obveza te briga o svima.

U slijedećem trogodišnjem razdoblju i dalje je veći naglasak stavljen na „ljude“ , a uz ulaganje u ljude ide i izgradnja objekata za ljude kao što je dječji vrtić, dom zdravlja, vatrogasni dom, sportska dvorana…

**U 2026. godini Općina Dekanovec će po prvi puta od svog postojanja imati proračunskog korisnika – DJEČJI VRTIĆ DEKANOVEC.**

U ovo izazovno vrijeme, u 2026. godini, osnovni cilj je završetak izgradnje dječjeg vrtića Dekanovec i početak stavljanja u funkciju. Planirani početak je s pedagoškom godinom 2026/2027, odnosno s 01.09.2026. godine. Dječji vrtić Dekanovec ukupno će primiti 32 djece – 1 jaslička skupina (12 djece) i 1 vrtićka skupina (20 djece).

2025. godina za nas je bila veoma značajna i izazovna zbog izgradnje dječjeg vrtića što je svakako jedan od ključnih projekata za ostanak mladih na području općine, a time i održavanje demografske stabilnosti. Moramo naglasiti „izazovna“ jer je izgradnja takovog objekta za jednu malu Općinu itekako veliki projekt čije je provođenje iziskivalo jako puno vremena, znanja, snalaženja i borbe.

Za naredne dvije godine svakako je ključan projekt i kanalizacija na području Općine čime se veoma teži, zatim izgradnja vatrogasnog doma, doma za starije i nemoćne osobe, sportske dvorane, doma zdravlja. Vizije i projektne dokumentacije imamo, ali realizacija svih tih projekata ipak zavisi od europskih fondova.

Proračunom su se pokušale uskladiti različite želje, potrebe, zakonske obveze, ugovorne obveze te sve ostalo što je od značajnog utjecalo na ovakav proračunski akt.

Na bazi realno planiranih prihoda dana je detaljna slika rashoda u Posebnom dijelu Proračuna.

Proračun je uravnotežen, ima svoju viziju i cilj a to je: poboljšanje kvalitete življenja, izgradnja i razvoj komunalne infrastrukture, unapređenje kulture i sporta, društvena briga o djeci i unapređenje socijalne skrbi, usklađivanje realizacije investicijskih projekata s proračunskim mogućnostima.

Proračun za 2026. godinu i Projekcije za 2027. i 2028. godinu projiciran je na osnovu trenutno važećih zakonskih propisa i ukoliko se isti ne budu mijenjali, realno je za očekivati da je ovako sastavljen Proračun moguće realizirati.

Obrazloženje pripremila:

Marija Marković