

REPUBLIKA HRVATSKA

MEĐIMURSKA ŽUPANIJA



OPĆINA DEKANOVEC

OPĆINSKO VIJEĆE

KLASA: 024-01/25-01/06

URBROJ: 2109-20-02-25-18

Dekanovec, 23.12.2025.

Na temelju članaka 15. i 19. Zakona o upravljanju državnom imovinom („Narodne novine“, br. 52/18), te članka 31. Statuta Općine Dekanovec („Službeni glasnik Međimurske županije“ broj 3/18, 10/20, 6/21, 4/22), Općinsko vijeće Općine Dekanovec na 4. sjednici održanoj 23.12.2025. godine, donosi

**ODLUKU O DONOŠENJU GODIŠNJEG PLANA UPRAVLJANJA IMOVINOM U VLASNIŠTVU OPĆINE DEKANOVEC ZA 2026. GODINU**

**Članak 1.**

Donosi se Godišnji plan upravljanja imovinom u vlasništvu Općine Dekanovec za 2026. godinu.

Uredbom o obveznom sadržaju Plana upravljanja imovinom u vlasništvu Republike Hrvatske („Narodne novine“ broj 24/14) propisan je obvezni sadržaj Plana upravljanja i podaci koje mora sadržavati.

**Članak 2.**

Godišnjim planom upravljanja iz članka 1. stavak 1. ove Odluke određuje se način upravljanja pojedinim oblicima imovine u vlasništvu Općine Dekanovec te kratkoročni ciljevi, smjernice i provedbene mjere upravljanja imovinom Općine Dekanovec u 2026. godini.

**Članak 3.**

Općinski načelnik Općine Dekanovec do 30. rujna tekuće godine podnosi Općinskom vijeću Općine Dekanovec Izvješće o provedbi Godišnjeg plana upravljanja imovinom u vlasništvu Općine Dekanovec za prethodnu godinu.

**Članak 4.**

Ova Odluka stupa na snagu osmog dana od dana objave u „Službenom glasniku Međimurske županije“.

PREDSJEDNICA OPĆINSKOG VIJEĆA

Mišela Božić