

REPUBLIKA HRVATSKA

 MEĐIMURSKA ŽUPANIJA

OPĆINA DEKANOVEC

OPĆINSKO VIJEĆE

KLASA: 024-01/25-01/06

URBROJ: 2109-20-02-25-20

Dekanovec, 23.12.2025

Temeljem članka 66. Zakona o gospodarenju otpadom (NN 84/21, 142/23 – Odluka USRH) i članku 31. Statuta Općine Dekanovec (Službeni glasnik Međimurske županije broj 3,18, 10/20, 6/21, 4/22), Općinsko vijeće Općine Dekanovec na 4. sjednici održanoj dana 23. prosinca 2025. godine donosi

**ODLUKU**

**o izmjeni i dopuni Odluke o**

**načinu pružanja javne usluge sakupljanja komunalnog otpada**

**na području Općine Dekanovec**

**Članak 1.**

Ovom Odlukom o izmjeni i dopuni Odluke o načinu pružanja javne usluge sakupljanja komunalnog otpada na području Općine Dekanovec („Službeni glasnik Međimurske županije“ br. 23/21), (u nastavku teksta Odluka) mijenja se članak 6. i sada glasi:

**„Cijena obavezne minimalne javne usluge za obračunsko mjesto korisnika**

Cijena obavezne minimalne javne usluge jedinstvena je na području pružanja javne usluge za sve korisnike usluge razvrstane u kategoriju korisnika kućanstvo i iznosi **11,21 eura** mjesečno bez PDV-a i primjenjuje se za svako obračunsko mjesto.

Cijena obvezne minimalne javne usluge jednaka je za sve korisnike javne usluge razvrstane u kategoriju korisnika koji nije kućanstvo i iznosi **55,20 eura** mjesečno bez PDV-a i primjenjuje se za svako obračunsko mjesto.“

**Članak 2.**

U članku 7. mijenja se stavak 1. koji sada glasi:

„Kako bi potaknuli korisnike javne usluge na odvajanje reciklabilnog otpada, biootpada, glomaznog otpada te opasnog komunalnog otpada od miješanog komunalnog otpada što rezultira stvaranjem manjih količina miješanog komunalnog otpada, njima se određuje sljedeće umanjenje cijene minimalne javne usluge:

- korisniku kućanstvo **sa jednim članom kućanstva ili se nekretnina koristi povremeno** iznos obvezne minimalne javne usluge umanjuje se za **5,60 eura** mjesečno ako korisnik koristi spremnik od **60 litara** za miješani komunalni otpad

- korisniku kućanstvo **sa jednim ili dva člana kućanstva** iznos obavezne minimalne javne usluge umanjuje se za **3,74 eura** mjesečno ako korisnik koristi spremnik od **80 litara** za miješani komunalni otpad

- korisnik koji nije kućanstvo sa do 5 zaposlenih uključujući i 5 zaposlenih, te udruge, sportski klubovi, i crkve koji koriste spremnike od **120 litara** za njih se cijena obvezne minimalne javne usluge umanjuje za **36,80 eura** mjesečno.

- korisnik koji nije kućanstvo sa do 10 zaposlenih uključujući i 10 zaposlenih, te udruge, sportski klubovi, i crkve koji koriste spremnike od **240 litara** za njih se cijena obvezne minimalne javne usluge umanjuje za **18,40 eura** mjesečno.“

**Članak 3.**

Ova Odluka stupa na snagu osmog dana od dana objave u „Službenom glasniku Međimurske županije“.

Ova Odluka će se dostaviti Ministarstvu zaštite okoliša i zelene tranzicije u roku od 15 dana od dana donošenja te će se objaviti na službenoj mrežnoj stranici Općine Dekanovec i davatelja javne usluge GKP PRE-KOM-a.

**Članak 4.**

Novi cjenik javne usluge sakupljanja komunalnog otpada primjenjuje se od 01.01.2026. godine.

**PREDSJEDNICA OPĆINSKOG VIJEĆA**

**MIŠELA BOŽIĆ**